Mariah-Malou dropper lejligheden i Storkøbenhavn: ’Corona har vist, at der er ubalance i vores liv’ | Sjælland | DR
Mariah-Malou dropper lejligheden i Storkøbenhavn: ’Corona har vist, at der er ubalance i vores liv’
Fordelene ved at bo i storbyen er nu årsagen til at flytte væk, mener Mariah-Malou Scholer Dyrehauge.
Mariah-Malou Scholer Dyrehauge savner en have og at have luft omkring sig i hjemmet. Derfor ønsker hun nu at flytte til Vestsjælland. (Foto: PRIVATFOTO)
9. jun kl. 20:04
Bylivet, caféerne og den lette adgang til underholdning. Det var i første omgang nogle af årsagerne til, at Mariah-Malou Scholer Dyrehauge skrev under på lejekontrakten i Høje Taastrup for 2,5 år siden sammen med sin mand.
Men under coronakrisen blev timerne i lejligheden mange, og caféturene med vennerne ikke-eksisterende.
Anledningen til at bo på de få kvadratmeter tæt på byen begyndte at smuldre mellem hænderne på Mariah-Malou Scholer Dyrehauge, og pludselig blev argumenterne for at flytte til Storkøbenhavn også argumenterne for at flytte væk.
Corona har vist, at der er en ubalance i vores liv.
Mariah-Malou Scholer Dyrehauge
Familiens værdier for at bo i storbyen ændrede sig.
- Alle hjemlige værdier er blevet meget vigtigere. Restauranter, byliv og underholdning er nu blevet erstattet med spilaftener, mad og naturen. Corona har vist, at der er en ubalance i vores liv, fortæller Mariah-Malou Scholer Dyrehauge.
Derfor har parret besluttet sig for at søge efter en ny bolig på Vestsjælland.
- Man sidder bare i en meget lille og meget dyr lejlighed i Storkøbenhavn uden luft, uden plads og uden uderum. Vi er ikke egnede til at have over- og underboer, siger hun.
'Storbyen er for dyr til luft omkring dig'
Mariah-Malou Scholer Dyrehauge mener, at forsamlingsforbuddet og en nedlukning af Danmark har givet hende tid til eftertanke og tid til at gøre op med gamle mønstre.
Corona har gjort os opmærksom på, at vores hjem måske burde have en større betydning.
- Vi har været nødt til at se på os selv, og der har ikke været noget til at distrahere os. Corona har gjort os opmærksom på, at vores hjem måske burde have en større betydning, siger Mariah-Malou Scholer Dyrehauge, der drømmer om at flytte til området nær Holbæk, hvor hun oprindeligt kommer fra.
- Der er god luft, og i Storkøbenhavn er det meget dyrt, hvis du vil have luft omkring dig.
Eksperter uenige: Vil krisen påvirke flyttemønstre?
Om flere familier vil pakke flyttekasserne og søge efter et nyt liv udenfor storbyerne på grund af coronakrisen, hersker der en del uenighed om blandt flere eksperter.
- Der er nok nogen, der sidder i en toværelseslejlighed på
, som er ved at få kuk af at være
i at kunne
udenfor, og som nok kunne få den idé, at de gerne vil noget andet, siger Helle Nørgaard, der er bosætningsekspert og seniorforsker ved Aalborg Universitet.
Ifølge forskeren er det generelt primært børnefamilierne fra 25-45 år og personer over 55 år, som vælger at flytte på landet eller til
- De søger, hvad landet har at byde på, som naturen, de frie rammer og en bolig, der er til at betale, siger Helle Nørgaard.
Hos EDC i Kalundborg regner ejendomsmægler Jesper Olsen også med flere
oven på coronakrisen, men ikke nødvendigvis lige med det samme.
Folk har fået et ekstra argument for at flytte.
Jesper Olsen, ejendomsmægler hos EDC i Kalundborg
- Folk har fået et ekstra argument for at flytte. Vi har et prisniveau, der ligger væsentligt lavere end
, og hvis der nu også kommer nogle menneskelige aspekter ind i det, tror jeg på sigt, at vi kan få en bevægelse væk fra
Direktør i Boligøkonomisk Videncenter Curt Liliegreen mener tværtimod, at strømmen i de næste par år fortsat vil gå fra land mod by.
- I lande, hvor der har været nedlukning og
under corona, kan man fremadrettet nok godt se en
til, at folk vil flytte ud af byen. Men nedlukningen i Skandinavien har ikke været dramatisk nok til, at den vil få den
herhjemme, vurderer han.
Læs også:Åbenbaringer under coronakrisen: Vil du ændre noget i dit liv?